Joze Mourinyo “Manchester Yunayted” bilan shartnoma imzoladi

Angliyaning “Manchester Yunayted” klubi va nihoyat portugaliyalik mutaxassis Joze Mourinyo bilan shartnoma imzoladi. Bu haqda “Sports.ru” “Sky Sports”ga asoslanib xabar berdi.

Unga ko‘ra, Mourinyo Manchester klubining ijrochi direktori Ed Vudvord bilan 26-may kuni uchrashgan va shartnomaga imzo chekkan. Uning necha yilga mo‘ljallangani va shartnoma shartlari qanday ekani borasida ma’lumot berilmagan.
Qayd etish kerak, Joze Mourinyo iste’foga chiqarilgan gollandiyalik mutaxassis Lui Van Galning o‘rnini egallaydi. Van Gal boshqaruvida Premyer-liganing 2015/16-yilgi mavsumini 5-o‘rinda yakunlagan “Yunayted” Chempionlar Ligasi yo‘llanmasiga ega chiqa olmagandi.